ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ για τις δαπάνες του ΕΓΤΠΕ-τμήμα - Εγγυήσεων Σύστημα έγκαιρης προειδοποίησης αριθ. 5/2003 και αριθ. 6/2003

ΠΙΝΑΚΑΣ ΠΕΡΙΕΧΟΜΕΝΩΝ

1. ΣΥΝΟΛΙΚΗ ΕΞΕΛΙΞΗ ΤΩΝ ΜΗΝΙΑΙΩΝ ΔΑΠΑΝΩΝ

2. ΠΡΟΣΩΡΙΝΗ ΑΠΟΡΡΟΦΗΣΗ ΠΙΣΤΩΣΕΩΝ

3. ΣΧΟΛΙΑ

4. ΣΥΜΠΕΡΑΣΜΑΤΑ

1. Συνολική εξέλιξη των μηνιαιων δαπανών

Οι πίνακες που ακολουθούν παρουσιάζουν τη συνολική εξέλιξη των μηνιαίων δαπανών σε σχέση με την προβλεπόμενη πορεία των δαπανών. Η κατάσταση αυτή αντιστοιχεί στις δαπάνες που πραγματοποιήθηκαν στα κράτη μέλη από τις 16 Οκτωβρίου 2002 έως τις 30 Απριλίου 2003.

1.1. Υποκατηγορία 1α: ΚΓΠ

>ΘΕΣΗ ΠIΝΑΚΑ>

1.2. Υποκατηγορία 1β: Αγροτική ανάπτυξη

>ΘΕΣΗ ΠIΝΑΚΑ>

2. Προσωρινή απορρόφηση πιστώσεων

Οι πίνακες που ακολουθούν παρουσιάζουν την προσωρινή απορρόφηση πιστώσεων κατά τον πέμπτο και τον έκτο μήνα του οικονομικού έτους 2003:

>ΘΕΣΗ ΠIΝΑΚΑ>

>ΘΕΣΗ ΠIΝΑΚΑ>

3. ΣΧΟΛΙΑ

3.1. Εκτέλεση πιστώσεων για τον Ιούνιο 2003

H εκτέλεση των πιστώσεων του τομέα 1 του προϋπολογισμού για τον Απρίλιο 2003 (δαπάνες των κρατών μελών από τις 16 Οκτωβρίου 2002 έως τις 30 Απριλίου 2003) ανήλθε σε 32 578,6 εκατ. ευρώ, δηλαδή στο 72,8 % των πιστώσεων αναλήψεων υποχρεώσεων. Οι δαπάνες διαμορφώνονται:

- σε 721,9 εκατ. ευρώ κάτω από το επίπεδο του δείκτη για την υποκατηγορία 1α (παραδοσιακές δαπάνες του ΕΓΤΠΕ-τμήμα Εγγυήσεων και δαπάνες για κτηνιατρικά μέτρα), και

- σε 262,5 εκατ. ευρώ πάνω από το δείκτη για την υποκατηγορία 1β (αγροτική ανάπτυξη).

3.2. Νομισματικοί παράγοντες

Ισοτιμία δολαρίου/ευρώ

Το επίπεδο των δαπανών που αναφέρεται στο προηγούμενο σημείο λαμβάνει υπόψη την εξέλιξη της ισοτιμίας δολαρίου/ευρώ. Για σημαντικό μέρος των επιστροφών κατά την εξαγωγή γεωργικών προϊόντων, ιδίως για τα σιτηρά και τη ζάχαρη, καθώς και στην περίπτωση ορισμένων εσωτερικών ενισχύσεων, όπως η ενίσχυση για το βαμβάκι, το επίπεδο των δαπανών εξαρτάται από την πορεία της ισοτιμίας του δολαρίου.

Σύμφωνα με τον κανονισμό του Συμβουλίου για τη δημοσιονομική πειθαρχία (κανονισμός (ΕΚ) αριθ. 2040/2000 του Συμβουλίου της 26ης Σεπτεμβρίου 2000), η διορθωτική επιστολή για τον γεωργικό προϋπολογισμό 2003 καταρτίστηκε με βάση τη μέση ισοτιμία δολαρίου κατά τους μήνες Ιούλιο, Αύγουστο και Σεπτέμβριο 2002, δηλαδή 1 ευρώ = 0,98 $. Για την περίοδο από την 1η Αυγούστου 2002 έως τις 30 Απριλίου 2003, η μέση ισοτιμία του δολαρίου ήταν 1 ευρώ = 1,03 $, δηλαδή κινήθηκε σε επίπεδο ανώτερο από την ισοτιμία που χρησιμοποιήθηκε για την κατάρτιση του προϋπολογισμού 2003.

3.3. Αγοραίοι παράγοντες

Υποκατηγορία 1a

Για την υποκατηγορία 1α, ο ρυθμός εκτέλεσης του προϋπολογισμού υστέρησε έναντι του δείκτη για όλους τους τίτλους του προϋπολογισμού. Ωστόσο, η εικόνα αυτή συνολικής υστέρησης εκτέλεσης των πιστώσεων του προϋπολογισμού δεν αφορούσε τα κεφάλαια σχετικά με τις αροτραίες καλλιέργειες, το ελαιόλαδο, το γάλα και τα επισιτιστικά προγράμματα, στα οποία παρατηρήθηκε υπέρβαση εκτέλεσης των αντίστοιχων πιστώσεων.

Επιβάλλεται να διατυπωθούν τα ακόλουθα σχόλια για ορισμένα κεφάλαια του προϋπολογισμού:

Κεφάλαιο B1-10: Aροτραίες καλλιέργειες // Απόκλιση: + 103 εκατ. ευρώ (+0,6%)

// (δαπάνες: 16 465 εκατ. ευρώ)

(δείκτης: 16 362 εκατ. ευρώ)

Σύμφωνα με τις εκτιμήσεις της Επιτροπής, η παρατηρούμενη υπέρβαση εκτέλεσης για το παρόν κεφάλαιο οφείλεται εν μέρει στην επιτάχυνση του ρυθμού των πληρωμών για άμεσες ενισχύσεις στις αροτραίες καλλιέργειες. Όντως, εκτιμάται ότι τα κράτη μέλη έχουν καταβάλει κατά προσέγγιση ποσοστό 99,7% των οφειλόμενων άμεσων ενισχύσεων, ενώ το μέσο επίπεδο του δείκτη για τα εν λόγω καθεστώτα είχε υπολογισθεί σε ποσοστό περίπου 97,4% των πιστώσεων του προϋπολογισμού για την περίοδο μέχρι τις 30 Απριλίου 2003. Επιπλέον, η Επιτροπή αναμένει ότι οι απαιτήσεις αναλήψεων υποχρεώσεων για επιστροφές κατά την εξαγωγή σιτηρών μπορεί να αυξηθούν λόγω ανόδου του ύψους της επιστροφής κατά την εξαγωγή μαλακού σίτου, αλεύρων, κριθής και βύνης. Ομοίως για την παρέμβαση στα σιτηρά, μπορεί να είναι υψηλότερες οι δαπάνες λόγω των αναμενόμενων υψηλότερων αγορών και χαμηλότερων πωλήσεων σιτηρών δημόσιας αποθεματοποίησης. Στην παρούσα χρονική στιγμή, η Επιτροπή εκτιμά ότι η υπέρβαση εκτέλεσης των πιστώσεων αυτού του κεφαλαίου του προϋπολογισμού πιθανώς να συνεχιστεί έως τα τέλη της χρήσης.

Κεφάλαιο B1-11: Ζάχαρη // Απόκλιση: -52 εκατ. ευρώ (-3,5%)

// (δαπάνες: 843 εκατ. ευρώ)

(δείκτης: 895 εκατ. ευρώ)

Η ανωτέρω υστέρηση εκτέλεσης οφείλεται στη μείωση των εξαγόμενων ποσοτήτων ζάχαρης σε σύγκριση προς τις ποσότητες που αναμενόταν ότι θα είχαν εξαχθεί έως την παρούσα χρονική στιγμή του έτους. Η Επιτροπή αναμένει ότι η υστέρηση αυτή δαπανών θα συνεχιστεί έως τα τέλη της χρήσης.

Κεφάλαιο B1-12: Ελαιόλαδο // Απόκλιση: + 20 εκατ. ευρώ (+ 0,9%)

// (δαπάνες: 2 016 εκατ. ευρώ)

(δείκτης: 1 996 εκατ. ευρώ)

Η ανωτέρω υπέρβαση εκτέλεσης οφείλεται στο γεγονός ότι, μεταξύ των δαπανών που δηλώθηκαν από τα κράτη μέλη, περίπου 54,0 εκατ. ευρώ αφορούν πληρωμές ενισχύσεων στον παραγωγό για τις προηγούμενες περιόδους εμπορίας, οι οποίες δεν προβλεπόταν να πληρωθούν όταν καταρτίστηκε ο δείκτης.

Κεφάλαιο B1-15: Οπωροκηπευτικά // Απόκλιση: -99 εκατ. ευρώ (-6,1%)

// (δαπάνες: 744 εκατ. ευρώ)

(δείκτης: 843 εκατ. ευρώ)

Η ανωτέρω υστέρηση εκτέλεσης οφείλεται κατά κύριο λόγο στον τομέα των νωπών οπωροκηπευτικών όπου, λόγω ευνοϊκών αγοραίων συνθηκών, αποσύρθηκαν μικρότερες ποσότητες από την αγορά, ενώ η ενίσχυση για τις μπανάνες καθορίστηκε σε χαμηλότερα επίπεδα σε σύγκριση με τις ποσότητες και τα επίπεδα που λήφθηκαν υπόψη όταν καταρτίστηκε ο προϋπολογισμός. Οι παράγοντες αυτοί είχαν ως αποτέλεσμα χαμηλότερες δαπάνες στις οποίες υποβλήθηκαν και τις οποίες δήλωσαν τα κράτη μέλη. Η Επιτροπή αναμένει ότι οι απαιτήσεις αναλήψεων υποχρεώσεων για τα καθεστώτα αυτά θα διαμορφωθούν σε χαμηλότερο επίπεδο έως τα τέλη της χρήσης.

Κεφάλαιο B1-16: Οίνος // Απόκλιση: -20 εκατ. ευρώ (-1,5%)

// (δαπάνες: 648 εκατ. ευρώ)

(δείκτης: 668 εκατ. ευρώ)

Για την περίοδο μέχρι τις 30 Απριλίου 2003, οι πιστώσεις του παρόντος κεφαλαίου του προϋπολογισμού δείχνουν ελαφρά υστέρηση εκτέλεσης σε σύγκριση προς το επίπεδο του δείκτη. Η Επιτροπή αναμένει ότι οι πιστώσεις του παρόντος κεφαλαίου του προϋπολογισμού θα σημειώσουν υστέρηση εκτέλεσης έως τα τέλη της χρήσης. Η υστέρηση αυτή εκτέλεσης οφείλεται κατά κύριο λόγο στο γεγονός ότι, όπως έχει σήμερα διαμορφωθεί η κατάσταση που επικρατεί στην αγορά, δεν θα διενεργηθεί εφέτος απόσταξη λόγω κρίσης, καθεστώς για το οποίο προβλέφθηκαν στον προϋπολογισμό αναλήψεις υποχρεώσεων που καλύπτουν ποσότητα 8,0 εκατομμυρίων hl. Ομοίως, αναμένεται ότι οι αποστάξεις για τη βιομηχανία οινοπνευματωδών θα φθάσουν σε ποσότητα περίπου 8,7 εκατομμυρίων hl σε σύγκριση προς τις πιστώσεις του προϋπολογισμού που καλύπτουν τέτοιες αποστάξεις ποσότητας 12,5 εκατομμυρίων hl.

Κεφάλαιο B1-20: Γάλα // Απόκλιση: + 49 εκατ. ευρώ (+ 1,9%)

// (δαπάνες: 1 491 εκατ. ευρώ)

(δείκτης: 1 442 εκατ. ευρώ)

Η επικρατούσα στη διεθνή αγορά κατάσταση επέβαλε την αύξηση του ύψους της επιστροφής κατά την εξαγωγή βουτύρου και αποκορυφωμένου γάλακτος σε σκόνη, πέραν των ποσών που λήφθηκαν αρχικώς υπόψη στον προϋπολογισμό του 2003. Η αύξηση αυτή είχε ως αποτέλεσμα υπέρβαση εκτέλεσης των αντίστοιχων πιστώσεων σε σύγκριση με το επίπεδο του δείκτη για την περίοδο μέχρι τις 30 Απριλίου 2003.

Κεφάλαιο B1-21: Βόειο κρέας // Απόκλιση: -479 εκατ. ευρώ (-5,7%)

// (δαπάνες: 4 729 εκατ. ευρώ)

(δείκτης: 5 208 εκατ. ευρώ)

Για την περίοδο μέχρι τις 30 Απριλίου 2003, η παρατηρούμενη υστέρηση εκτέλεσης οφείλεται εν μέρει στις χαμηλότερες πληρωμές για επιστροφές κατά την εξαγωγή λόγω της συρρίκνωσης των εξαγόμενων ποσοτήτων βοείου κρέατος. Η Επιτροπή αναμένει ότι η μείωση αυτή θα συνεχιστεί έως τα τέλη του έτους, προκαλώντας τοιουτοτρόπως υστέρηση εκτέλεσης των αντίστοιχων πιστώσεων.

Ωστόσο, ένα άλλο μέρος της παρατηρούμενης υστέρησης εκτέλεσης οφείλεται στον βραδύτερο ρυθμό πληρωμής πριμοδοτήσεων σε σύγκριση προς το επίπεδο του δείκτη για την ίδια χρονική περίοδο. Το πλείστο των καθεστώτων πριμοδοτήσεων, με εξαίρεση την πριμοδότηση σφαγής, προχωρεί με σημερινούς ρυθμούς που είναι βραδύτεροι από το επίπεδο του δείκτη. Κατά την παρούσα όμως χρονική στιγμή, η Επιτροπή δεν μπορεί να εξαγάγει συμπέρασμα ως προς το τελικό επίπεδο εκτέλεσης των αντίστοιχων πιστώσεων του προϋπολογισμού για τα εν λόγω καθεστώτα πριμοδοτήσεων.

Κεφάλαιο B1-22: Κρέας αιγοπροβάτων // Απόκλιση: -41 εκατ. ευρώ (-0,3%)

// (δαπάνες: 1 764 εκατ. ευρώ)

(δείκτης: 1 805 εκατ. ευρώ)

Για την περίοδο μέχρι τις 30 Απριλίου 2003, η ελαφρά υστέρηση εκτέλεσης σε σύγκριση προς το επίπεδο του δείκτη οφειλόταν στο γεγονός ότι ο αριθμός των πριμοδοτήσεων που καταβλήθηκαν ήταν ελαφρά κατώτερος από εκείνο που λήφθηκε υπόψη όταν καταρτίστηκε ο προϋπολογισμός, ενώ οι πληρωμές σε εθνικά πλαίσια δεν έφθασαν τα ποσά που προβλέπονταν στον κανονισμό για ορισμένα κράτη μέλη.

Κεφάλαιο B1-23: Χοίρειο κρέας // Απόκλιση: -42 εκατ. ευρώ (-20,6%)

// (δαπάνες: 72 εκατ. ευρώ)

(δείκτης: 114 εκατ. ευρώ)

Η Επιτροπή αναμένει υστέρηση εκτέλεσης πιστώσεων για το παρόν κεφάλαιο έως τα τέλη του έτους. Αυτό θα οφείλεται κατά κύριο λόγο τόσο στις μικρότερες ποσότητες εξαγόμενου χοιρείου κρέατος, όσο και στο χαμηλότερο επίπεδο χορηγούμενων επιστροφών κατά την εξαγωγή σε σύγκριση προς το επίπεδο που λήφθηκε υπόψη στον προϋπολογισμό του 2003.

Υποκατηγορία 1β

Κεφάλαιο B1-40: Αγροτική ανάπτυξη // Απόκλιση: + 262 εκατ. ευρώ (+5,6%)

// (δαπάνες: 1 435 εκατ. ευρώ)

(δείκτης: 1 173 εκατ. ευρώ)

Παρατηρείται συνολική επιτάχυνση του ρυθμού υλοποίησης προγραμμάτων αγροτικής ανάπτυξης, τα οποία προχωρούν σήμερα με ποσοστό περίπου 31% των πιστώσεων του προϋπολογισμού των, ενώ ο αντίστοιχος δείκτης είχε υπολογιστεί με ρυθμό εκτέλεσης 25% για την περίοδο μέχρι τις 30 Απριλίου 2003. Η σοβαρή αυτή επιτάχυνση παρατηρείται κυρίως στο ρυθμό υλοποίησης γεωργο-περιβαλλοντικών μέτρων. Θα πρέπει να επισημανθεί ότι, με βάση την εμπειρία του παρελθόντος, τα κράτη μέλη έχουν την τάση να δαπανούν σχεδόν το ήμισυ του ετήσιου διατιθέμενου σε αυτά ποσού κατά τις δύο τελευταίες εβδομάδες της χρήσης. Ως εκ τούτου, είναι δύσκολο να εκτιμηθεί, κατά την παρούσα χρονική στιγμή, η τελική εικόνα εκτέλεσης των πιστώσεων του προϋπολογισμού για την αγροτική ανάπτυξη.

4. ΣΥΜΠΕΡΑΣΜΑΤΑ

Εκτέλεση πιστώσεων στις 30 Απριλίου 2003

Η απορρόφηση πιστώσεων για τον Ιούνιο 2003 (δαπάνες των κρατών μελών από τις 16 Οκτωβρίου 2002 έως τις 30 Απριλίου 2003) δείχνει ότι για την υποκατηγορία 1α σημειώνεται συνολική υστέρηση εκτέλεσης των πιστώσεων του προϋπολογισμού παρά την παρατηρούμενη υπέρβαση εκτέλεσης για ορισμένα κεφάλαια του προϋπολογισμού. Στο πλαίσιο των ανωτέρω τάσεων, για ορισμένα κεφάλαια του προϋπολογισμού όπως η ζάχαρη , τα οπωροκηπευτικά, ο οίνος, το βόειο και το χοίρειο κρέας, με βάση τις σήμερα διαθέσιμες πληροφορίες από την αγορά, η υστέρηση εκτέλεσης πιστώσεων αναμένεται να διαρκέσει μέχρι το τέλος της χρήσης. Για την υποκατηγορία 1β, τα κράτη μέλη θα πρέπει να προσέξουν να μην υπερβούν τα κονδύλιά τους του έτους 2003 για τα προγράμματα αγροτικής ανάπτυξης που έχουν εγκριθεί για την περίοδο 2000-2006.